Zespół Szkół Ogólnokształcących im. Mikołaja Kopernika we Katowicach – zespōł szul, do kerygo noleży Gimnazyjōm nr 24 s francuskōm godkōm nauczanio we Katowicach a I Liceōm Ôgōlnokształcōnce we Katowicach. We gimnazyjōm sōm ino klasy dwugodkowe, a we liceōm zauobycz sōm sztyry klasy, dwie dwugodkowe, jedna matymatyczno-przirodniczo, a jedna dziynnikarsko. Szula ta mioła swōj anfang we 1922, atoli lo budynku we kerym szula je terozki, kery znojduje sie na hulicy Sienkewicza 74 szula przekludziła sie we 1966 roku. Dwugodkowość. Szule te znōme sōm głōwnie ze dwugodkowości polsko-francuskij. Coby dostoć sie do gimnazyjōm trza zdać test godkowych predyspozycyji. We kożdyj klasie gimnazyjum a liceum je sześć lekcyj godki franuskij. We gimnazyjōm szkolorze uczōm sie godki francuskij kej ôbcyj godki, nale ôd drugij klasy gimnazyjum dwugodkowe sōm lekcyje matymatyki, a ôd trzecij dwugodkowe sōm tyż lekcyje geografiji a gyszichty. Uod piyrszyj klasy liceōm szkolorze uczōm sie godki francuskij kej ôjczystyj, ôroz wkludzo sie tyż biologijo nauczono dwugodkowo. We liceōm szkolorze mogōm se wybrać dowolne rozszerzynia. Nosōmkōniec liceōm szkolorze zdajōm matura we polskij a tyż we francuskij godce. Klasa matymatyczno-przirodnicza. We klasie tyj je mogebne wybrać matymatyka, fizyka, chymijo, abo biologijo, fizyka, chymijo kej rozszerzynia. Ze anfanga we 1924 ta szula mioła miano Miejskie Gimnazjum Matematyczno-Przyrodnicze, nale we 1948 strociła swōj matymatyczno-przirodniczy charakter aże do 1993 kedy ôstoło nazod ôdemkniynto matymatyczno-przirodnicza klasa. Szkolorze matymatyczno-przirodniczych klas mogōm brać udzioł we roztōmajtych wydarzyniach a projektach takich jak:  internacjonalny projekt Xperimania, sużōncy popularyzacyji petrochymiji postrzōd modych unijny projekt "Partnerzy w nauce", kery rychtowany je cuzamen s Ślōnskim Uniwersytetym, a ma za cweka zaciekawić szkolorzy ścisłymi naukōma konkurs Masterteam, kery uczy nauki ścisłe cuzamen s godkōm angelskōm szkolorze tyj szuli rychtujōm, tyż we kożdy rok "Dni nauki" cuzamen s Ślōnskim Uniwersytetym podczas tmi. Świynta Pi Klasa dziynnikarsko. We Liceōm szkolorze mogōm tyż wybrać dziynnikarska klasa. Szkolorze tyj klasy we kożdy rok rychtujōm Tydziyń Kultury Ślōnska, na kerym sōm roztōmajte wydarzynia zwiōnzōne ze Ślōnskem a uōnygo gyszichtōm, kulturōm atp.. Zajimawostki. ZSO im. Kopernika co roku rychtuje charytatywny kōncert na kerym sōm zamlowōne dudki co roku s inkszym cwekem, lo bajszpila na Hospicjum Cordis we Myslowicach abo na 11 rokōw starygo synka ze wadōm sierca. Lo szkolorzōw liceōm je mogebne broć udzioł we unijnym projekcie Comenius we kerym mogōm sie zapoznać ze recyklingem, ôdnowiolnymi energijōma a tyż ze sprowiedliwym handlym. We rokach 1925 do 1939 a tyż ôd 1 marca 1946 do 31 wrzyśnia 1946 dyrektorem tyj szuli (wuōnczas Miejske Gimnazyjōm Matymatyczno-Przirodnicze) bōł Feliks Steuer, szypfer ôficjalnygo na tyj Wikipedyji szrajbōnku. Dziyńki tyj szuli mianym Marii Goeppert-Mayer mianowana ôstoła hulica we Katowicach. Jerzy Gorzelik Krystyna Bochenek Marek Wójcik Dariusz Basiński Józef Skrzek Jacek Kalabiński Sławomir Idziak Julian Gembalski Wojciech Zabłocki Michał Smolorz Ewa Nelip Ôficjalno neczajta ZSO nr 1 we Katowicach